07.04.2014.

**Atbildes uz ieinteresēto piegādātāju uzdotajiem jautājumiem**

**Jautājums:**

Lūdzam paskaidrot ar kādiem spēkā esošiem sertifikātiem (tikai ēku vai ēku un ceļu būvuzraudzība) ir jāapliecina atbildīgā būvuzrauga asistenta atbilstība, jo Nolikuma 15.5.apakšpunkts apraksta katra attiecīgās nozares sertificētā būvuzrauga pieredzi, bet 15.6. apakšpunkts apraksta ceļu būvdarbu būvuzrauga pieredzi.

**Atbilde:**

Pasūtītājs norāda, ka atbilstoši Nolikuma 15.5. un 17.8.apakšpunktam atbildīgā būvuzrauga asistenta atbilstība ir jāapliecina ar būvprakses sertifikātu ēku būvuzraudzībā.

**Jautājums:**

Vai par atbildīgā būvuzrauga asistentu kā piedāvāto speciālistu arī ir jāiesniedz atsauksme, norādot ziņas par būvdarbu apjomu, būves veidu, izpildes lauku un vietu, kā arī par to, vai visa būvuzraudzība ir veikta saskaņā ar attiecīgajiem normatīvajiem aktiem?

**Atbilde:**

Pasūtītājs apstiprina, ka atbilstoši Nolikuma 17.10.apakšpunktam par atbildīgā būvuzrauga asistentu ir iesniedzama viena atsauksme par būvuzraudzības nodrošināšanu, atsauksmē ietvertas ziņas par attiecīgo būvdarbu apjomu (m2), būves veidu, izpildes laiku un vietu, kā arī par to, vai visi būvuzraudzība ir veikta saskaņā ar attiecīgajiem normatīviem aktiem. Gadījumā, ja atsauksmē nav iespējams norādīt visu minēto informāciju Pretendents ir tiesīgs iesniegt atbilstošus apliecinājumus – objektīvi pārbaudāmu informāciju, piemēram, līgumu kopijas, pieņemšanas – nodošanas aktus, saistību rakstus, nodošanas ekspluatācijā aktus, būvprakses uzskaites žurnāla kopiju vai citu apliecinājumu, kas apstiprina prasīto pieredzi. Sniegtajai informācijai ir jāapstiprina speciālista atbilstība Nolikuma 15.5.apakšpunka prasībām.

**Jautājums:**

Lūdzu apstiprināt, ka nolikuma pielikumos Nr.4. un Nr.4.1 norādītās objekta izmaksas ir jānorāda euro bez PVN (tabulā figurē LVL)?

**Atbilde:**

Pasūtītājs norāda, ka Nolikuma pielikumos gan Nr.4, gan Nr.4.1 objekta izmaksas ir jānorāda latos.

Vienlaikus Pasūtītājs norāda, ka atbilstoši Nolikuma 15.1., 15.3. un 15.5.apakšpunkta prasībām, kuras nosaka konkrētu būvdarbu vērtību bez PVN, pielikumā Nr.4 objekta izmaksas ir jānorāda bez PVN, savukārt pielikumā Nr.4.1 atbilstoši Nolikuma 14.3.apakšpunkta prasībām, kas šādu nosacījumu par PVN, objekta izmaksas vērtība var tikt norādīta ar PVN.